לאחר ה"תאונה" המשמחת שהביאה לגילויו המדהים של ד"ר רנטגן, אחד השימושים הראשונים שנמצאו לאותן קרני Xהמסתוריות היו צילומי שיניים.
מאז חלה התפתחות אדירה כמובן בנושא של צילומי רנטגן בכלל או צילומי שיניים בפרט, הן מן הבחינה הבריאותית-בטיחותית, הן מן הבחינה האבחונית (איכות תמונה), והן מבחינת הקונספט של צילומי שיניים. אחד מאותם סוגי צילומי שיניים "משני קונספט" הוא הצילום הפנורמי, לו נקדיש את השורות הבאות.
צילומי שיניים פנורמיים- מה זה?
שם התואר "פנורמי" בהקשר של צילום בכלל מתייחס לתצלומים בעלי זוויות רחבות במיוחד, המכסים בדרך כלל 180 מעלות ויותר משדה הראיה. בהתאם, צילומי שיניים פנורמיים מכסים זווית רחבה במיוחד. למעשה, צילומי שיניים פנורמיים בדרך כלל מכסים את כל השיניים בלסת (שלא כמו צילומי שיניים APרגילים המכסים שן אחת או שנים, ורק על לסת עליונה או תחתונה) ואת שתי הלסתות במקביל.
צילומי שיניים פנורמיים דורשים יותר טכנולוגיה ממה שאולי היה נדמה לנו, וזו גם הסיבה שמדובר בהמצאה חדשה יחסית. בתצלום יחיד יש לכסות מעל ל210 מעלות, ותוך כדי כך לשמור על תמונה ברורה וחדה מספיק מחד, אך רמות קרינה נמוכות ולא מסוכנות לבריאות מאידך.
בנוסף לבעיות ה"כלליות" הללו המאפינות את כל סוגי תצלומי שיניים, תצלום פנורמי מציג בעיה נוספת, גיאומטרית: למעשה בעת הצילום אנו מעבירים מבנה תלת מימדי לסרט דו מימדי, תהליך הקרוי בעגה המטמתית "היטל".
השמש (או קרן הרנטגן במקרה של צילומי שיניים) כדי ליצור צל שיהווה העתק מדוייק שלכם. אותה הבעיה קיימת במקרה של צילומי שיניים פנורמיים: זווית לא מדוייקת יכולה ליצור עיוותים בתמונה שתיווצר.
צילומי שיניים פנורמיים- למה זה?
צילומי שיניים פנורמיים משמשים כיום למגוון רחב מאוד של צרכים רפואיים ואחרים. למעשה, צילומי שיניים פנורמיים יכולים להחליף לגמרי צילומי שיניים נקודתיים, אלא שבשנים עברו נמנעו רופאים משימוש יתר בצילום הפנורמי בגלל שיקולים רפואיים (קרינה רבה יותר) וכלכליים (מחיר יקר יותר).
עם התפתחות הטכנולוגיה השיקולים הללו הפכו להרבה פחות משמעותיים (שימוש בסרט דיגיטאלי הוריד את עלויות ההסרטה והפיתוח, ופיתוח קרן ממוקדת יותר הוריד משמעותית את רמות הקרינה), ולכן השימוש בצילומים פנורמיים הולך וגובר בקהילת רופאי השיניים.
הלקוחות החשובים ביותר של צילומי שיניים פנורמיים הם אורטודונטים (מומחים לישור שיניים), כירורגי פה ולסת ומומחים לשיקום הפה, הזקוקים למבט כולל של הלסת וכלל השיניים.
שימוש נוסף ש"נכנס לאופנה" הוא צילום פנורמי לצורכי, חלילה, זיהוי משפטי (כך לדוגמה כל המתגייסים משנת 2000 ואילך עברו צילום שיניים פנורמי כחלק מתהליך החיול לצה"ל). יש לציין כי כאמור רמות הקרינה במהלך צילום פנורמי פחתו משמעותית בשנים האחרונות, ולמעשה הן כה נמוכות עד כי אין כל מניע רפואית לבצע צילום פנורמי, אפילו לנשים בהריון ואוכלוסיות סיכון אחרות.
עלותו של הצילום הפנורמי (באופן פרטי) עומדת על 220-260 שקלים, אם כי ביטוחי שיניים וביטוחים משלימים שונים עלולים לכסות חלק מן העלות.